ddrg/super_eurlex huggingface dataset:
DA Den Europæiske Unions Tidende C 298/6

Domstolens dom (Anden Afdeling) af 28. juli 2011 — Brahim Samba Diouf mod Ministre du Travail, de l'Emploi et de l'Immigration (anmodning om præjudiciel afgørelse fra Tribunal administratif — Luxembourg)

(Sag C-69/10) (1)

(Direktiv 2005/85/EF - minimumsstandarder for procedurer for tildeling og fratagelse af flygtningestatus i medlemsstaterne - begrebet »en afgørelse, der er truffet om asylansøgningen«, i henhold til direktivets artikel 39 - ansøgning om flygtningestatus indgivet af en tredjelandsstatsborger - manglende opfyldelse af kriterierne for tildeling af international beskyttelse - afslag på ansøgningen ved en fremskyndet procedure - intet selvstændigt retsmiddel til prøvelse af afgørelsen om at behandle ansøgningen ved en fremskyndet procedure - retten til en effektiv domstolsprøvelse)

2011/C 298/08

Processprog: fransk

Den forelæggende ret

Tribunal administratif

Parter i hovedsagen

Sagsøger: Brahim Samba Diouf

Sagsøgt: Ministre du Travail, de l'Emploi et de l'Immigration

Sagens genstand

Anmodning om præjudiciel afgørelse — Tribunal administratif — fortolkning af artikel 39 i Rådets direktiv 2005/85/EF af 1. december 2005 om minimumsstandarder for procedurer for tildeling og fratagelse af flygtningestatus i medlemsstaterne (EUT L 326, s. 13) — ansøgning om flygtningestatus indgivet af en tredjelandsstatsborger med ulovligt ophold — afslag på ansøgningen efter behandling i henhold til en fremskyndet procedure, da tildeling af international beskyttelse var ubegrundet — spørgsmålet om forenelighed med fællesskabsretten af en national lovgivning, hvorefter ethvert retsmiddel til prøvelse af en afgørelse om behandling i henhold til en fremskyndet procedure er udelukket — retten til en effektiv domstolsprøvelse

Konklusion

Artikel 39 i Rådets direktiv 2005/85/EF af 1. december 2005 om minimumsstandarder for procedurer for tildeling og fratagelse af flygtningestatus i medlemsstaterne og princippet om effektiv domstolsbeskyttelse skal fortolkes således, at de ikke er til hinder for en national bestemmelse som den i hovedsagen omhandlede, hvorefter der ikke er ret til selvstændig domstolsprøvelse af den nationale kompetente myndigheds afgørelse om at behandle en asylansøgning ved en fremskyndet procedure, når begrundelserne for, at denne myndighed har villet behandle nævnte ansøgning ved en sådan procedure, effektivt vil kunne kontrolleres judicielt under den sag, hvor det endelige afslag kan prøves, hvilket det tilkommer den forelæggende ret at tage stilling til.

(1) EUT C 100 af 17.4.2010.
—

idet den forpligter afgiftspligtige personer, hvis afgiftsangivelse udviser et overskydende beløb som omhandlet i artikel 183 i direktiv 2006/112 for en given afgiftsperiode, til helt eller delvist at overføre dette overskydende beløb til den følgende afgiftsperiode, hvis den afgiftspligtige ikke har betalt sin leverandør den fulde sum for det pågældende køb, og
DA Den Europæiske Unions Tidende C 298/7

Domstolens dom (Syvende Afdeling) af 28. juli 2011 — Pacific World Limited og FDD International Limited mod Commissioners for Her Majesty's Revenue and Customs (anmodning om præjudiciel afgørelse fra First-tier Tribunal (Tax Chamber) (Det Forenede Kongerige))

(Sag C-215/10) (1)

(Den fælles toldtarif - tarifering - kombineret nomenklatur - sæt af støbte kunstige negle af plast - gyldighed af forordning (EF) nr. 1417/2007 - andre varer af plast (pos. 3926) - manicure- og pedicurepræparater (pos. 3304) - redskaber til manicure eller pedicure, også i sæt (pos. 8214))

2011/C 298/12

Processprog: engelsk

Den forelæggende ret

First-tier Tribunal (Tax Chamber)

Parter i hovedsagen

Sagsøgere: Pacific World Limited og FDD International Limited

Sagsøgt: Commissioners for Her Majesty's Revenue and Customs

Sagens genstand

Anmodning om præjudiciel afgørelse — First-tier Tribunal (Tax Chamber) — fortolkning af Kommissionens forordning (EF) nr. 1417/2007 af 28. november 2007 om tarifering af visse varer i den kombinerede nomenklatur — gyldighed for så vidt angår tariferingen af kunstige negle støbt af plast i position 3926 90 97 (andre varer af plast)

Konklusion

Kommissionens forordning (EF) nr. 1417/2007 af 28. november 2007 om tarifering af visse varer i den kombinerede nomenklatur er gyldig, for så vidt som den tariferer kunstige negle, og dermed kunstige neglesæt som beskrevet i bilag I til forordningen, i underposition 3926 90 97 i den kombinerede nomenklatur, som fremgår af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1549/2006 af 17. oktober 2006.

(1) EUT C 209 af 31.7.2010.
DA Den Europæiske Unions Tidende C 269/15

Domstolens dom (Syvende Afdeling) af 21. juli 2011 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE mod Det Europæiske Agentur for Søfartssikkerhed (EMSA)

(Sag C-252/10 P) (1)

(Appel - offentlige indkøb - Det Europæiske Agentur for Søfartssikkerhed (EMSA) - udbudsprocedure vedrørende »SafeSeaNet«-anvendelsen - beslutning om afvisning af tilbud fra en tilbudsgiver - kriterier for tildeling af en offentlig kontrakt - delkriterier - begrundelsespligt)

2011/C 269/24

Processprog: engelsk

Parter

Appellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved dikigoros N. Korogiannakis)

Den anden part i appelsagen: Det Europæiske Agentur for Søfartssikkerhed (EMSA) (ved J. Menze, som befuldmægtiget, og advocaaten J. Stuyck og A.-M. Vandromme)

Sagens genstand

Appel af dom afsagt af Retten (Tredje Afdeling) den 2. marts 2010 i sagen T-70/05 (Evropaiki Dynamiki mod EMSA), for så vidt som den ikke giver sagsøgeren medhold i påstanden om annullation af Det Europæiske Agentur for Søfartssikkerheds (EMSA) beslutning af 6. januar 2005 om at afvise sagsøgerens bud i forbindelse med en udbudsprocedure vedrørende valideringen af SafeSeaNet-anvendelsen og dens fremtidige udvikling

Konklusion

1) Appellen forkastes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 221 af 14.8.2010.
1)

Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv er ikke til hinder for en lov som den hessiske lov om offentligt ansatte (Hessisches Beamtengesetz), som ændret ved lov af 14. december 2009, der bestemmer, at tjenestemænd, i det foreliggende tilfælde anklagere, automatisk pensioneres ved det fyldte 65. år, idet de har mulighed for at arbejde til det fyldte 68. år, hvis det er i tjenestens interesse, under forudsætning af, at formålet med loven er at sikre en gunstig aldersstruktur med henblik på at fremme ansættelse og forfremmelse af yngre medarbejde, optimere personaleforvaltningen og herigennem forbygge eventuelle tvister om, hvorvidt en arbejdstager har arbejdsevne efter opnåelsen af en bestemt alder, og at foranstaltningerne til opnåelsen af dette mål er hensigtsmæssige og nødvendige.
DA Den Europæiske Unions Tidende C 269/17

Domstolens dom (Sjette Afdeling) af 21. juli 2011 — Freistaat Sachsen og Land Sachsen-Anhalt mod Europa-Kommissionen

(Sag C-459/10 P) (1)

(Appel - statsstøtte - støtte til et uddannelsesprojekt for visse jobs i det nye DHL-center i lufthavnen Leipzig/Halle - annullationssøgsmål til prøvelse af beslutning, der erklærer en del af støtten for uforenelig med fællesmarkedet - undersøgelse af nødvendigheden af støtte - manglende hensyntagen til støttens stimulerende virkning og de positive sider for områdevalget)

2011/C 269/28

Processprog: tysk

Parter

Appellanter: Freistaat Sachsen og Land Sachsen-Anhalt (ved Recthsanwalt A. Rosenfeld)

Den anden part i appelsagen: Europa-Kommissionen (ved B. Martenczuk, som befuldmægtiget)

Sagens genstand

Appel af dom afsagt af Retten (Ottende Afdeling) den 8. juli 2010 i sag T-396/08, Freistaat Sachsen og Land Sachsen-Anhalt mod Kommissionen, hvorved Retten frifandt Kommissionen i et søgsmål med påstand om delvis annullation af Kommissionens beslutning 2008/878/EF af 2. juli 2008 om statsstøtte, som Tyskland påtænker at yde til DHL (EUT L 312, s. 31) — uddannelsesstøtte — beslutning, der erklærer en del af støtten for uforenelig med fællesmarkedet — urigtig undersøgelse af nødvendigheden af støtte — manglende hensyntagen til de positive sider af støtten samt dens stimulerende virkning for områdevalget

Konklusion

1) Appellen forkastes.

2) Freistaat Sachsen og Land Sachsen-Anhalt betaler sagens omkostninger.

(1) EUT C 317 af 20.11.2010.
DA Den Europæiske Unions Tidende C 269/16

Domstolens dom (Første Afdeling) af 7. juli 2011 — Iulian Andrei Nisipeanu mod Direcția Generală a Finanțelor Publice Gorj, Administrația Finanțelor Publice Targu-Cărbunești og Administrația Fondului pentru Mediu (anmodning om præjudiciel afgørelse fra Tribunalul Gorj — Rumænien)

(Sag C-263/10) (1)

(Interne afgifter - artikel 110 TEUF - miljøafgift på motorkøretøjer ved deres første indregistrering)

2011/C 269/25

Processprog: rumænsk

Den forelæggende ret

Tribunalul Gorj

Parter i hovedsagen

Sagsøger: Iulian Andrei Nisipeanu

Sagsøgte: Direcția Generală a Finanțelor Publice Gorj, Administrația Finanțelor Publice Targu-Cărbunești og Administrația Fondului pentru Mediu

Sagens genstand

Anmodning om præjudiciel afgørelse — Tribunalul Gorj — indregistrering af brugte køretøjer, der tidligere har været indregistreret i en anden medlemsstat — miljøafgift på motorkøretøjer ved deres første indregistrering i en medlemsstat — fastlæggelse af kriteriet »datoen for første indregistrering« — foreneligheden af den nationale lovgivning med artikel 110 TEUF — gyldigheden af fritagelse for betaling af den afgift, der er indført for visse kategorier af køretøjer — eventuel anvendelse af princippet om, at »forureneren betaler«

Konklusion

Artikel 110 i TEUF skal fortolkes således, at den er til hinder for, at en medlemsstat indfører en miljøafgift på motorkøretøjer ved deres første indregistrering i denne medlemsstat, hvis afgiftsforanstaltningen er indrettet på en sådan måde, at den hæmmer ibrugtagning i den pågældende medlemsstat af brugte køretøjer, der er købt i andre medlemsstater, uden imidlertid at hæmme køb på det nationale marked af brugte køretøjer fra samme produktionsår og med samme nedslidning.

(1) EUT C 234 af 28.8.2010.
3)

Artikel 26, stk. 1, og artikel 27 i Kommissionens forordning (EF) nr. 968/2006 af 27. juni 2006 om de nærmere bestemmelser for gennemførelsen af forordning nr. 320/2006 samt artikel 15 i Rådets forordning (EF) nr. 318/2006 af 20. februar 2006 om den fælles markedsordning for sukker skal fortolkes således, at en produktion som den i hovedsagen omhandlede, hvis det antages, at den er i strid med forpligtelsen til at give afkald på den kvote, som finder anvendelse på produktion af sukker, isoglucose og inulinsirup, som en virksomhed er blevet tildelt, og som den har fordelt på en eller flere af sine fabrikker, kan give anledning til tilbagesøgning af støtte, til pålæggelse af en sanktion og til opkrævning af overskudsafgift, således som det er fastsat i de respektive bestemmelser. For så vidt angår sanktionen i artikel 27, stk. 3, i forordning nr. 968/2006 tilkommer det den forelæggende ret at tage stilling til, om afvigelsen, henset til alle sagens omstændigheder, kan kvalificeres som forsætlig eller som en følge af grov forsømmelse. Princippet ne bis in idem, proportionalitetsprincippet og princippet om forbud mod forskelsbehandling skal fortolkes således, at de ikke er til hinder for en kumulativ anvendelse af disse foranstaltninger.
3)

Artikel 22 i forordning nr. 1257/1999, som ændret, og artikel 68 i forordning nr. 817/2004, fortolket i lyset af artikel 16 i Kommissionens forordning (EF) nr. 796/2004 af 21. april 2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i forordning nr. 1782/2003, pålægger de nationale myndigheder — for så vidt som de alene kontrollerer oplysningerne i en national identifikations- og registreringsordning for kvæg, såsom den ungarske identifikations- og registreringsordning for kvæg, med henblik på at kontrollere betingelserne for ydelse af landbrugsmiljøstøtte efter artikel 22, som er underlagt en betingelse om belægningsgraden — en oplysningsforpligtelse vedrørende disse betingelser for ydelse af støtte, som består i at oplyse den berørte landbruger om, at alle dyr, for hvilke det konstateres, at de ikke er identificeret eller korrekt registreret ifølge ordningen for identifikation og registrering af kvæg, vil blive betragtet som dyr, der er anmeldt til støtte, og for hvilke der er konstateret uregelmæssigheder, som kan medføre retsvirkninger, såsom nedsættelse af eller udelukkelse fra den omhandlede støtte.
DA Den Europæiske Unions Tidende C 269/14

Domstolens dom (Anden Afdeling) af 21. juli 2011 — Tural Oguz mod Secretary of State for the Home Department (anmodning om præjudiciel afgørelse fra Court of Appeal (England & Wales) (Civil Division) — Det Forenede Kongerige)

(Sag C-186/10) (1)

(Associeringsaftalen EØF-Tyrkiet - tillægsprotokollens artikel 41, stk. 1 - »standstill«-klausul - etableringsfrihed - afslag på forlængelse af opholdstilladelse til en tyrkisk statsborger, som har oprettet en virksomhed i strid med betingelserne i denne tilladelse - retsmisbrug)

2011/C 269/22

Processprog: engelsk

Den forelæggende ret

Court of Appeal (England & Wales) (Civil Division)

Parter i hovedsagen

Sagsøger: Tural Oguz

Sagsøgt: Secretary of State for the Home Department

Procesdeltager: Centre for Advice on Individual Rights in Europe

Sagens genstand

Anmodning om præjudiciel afgørelse — Court of Appeal (England & Wales) (Civil Division) — fortolkning af artikel 41, stk. 1, i tillægs- og finansprotokollerne, undertegnet den 23. november 1970, til aftalen om oprettelse af en associering mellem Det Europæiske Økonomiske Fællesskab og Tyrkiet, og om foranstaltninger, der skal træffes med henblik på deres ikrafttræden (Samling af Aftaler indgået af De Europæiske Fællesskaber, bind 3, s. 581) — stand still-klausul — rækkevidde — forbud mod at medlemsstaterne indfører nye begrænsninger for etableringsfriheden og den fri udveksling af tjenesteydelser — tyrkisk statsborger, som har oprettet en virksomhed i Det Forenede Kongerige efter at have opnået opholdstilladelse på betingelse af, at han ikke ville udøve nogen form for erhverv uden tilladelse fra Home Office — afslag på forlængelse af denne tilladelse grundet en overtrædelse af dens betingelser

Konklusion

Artikel 41, stk. 1, i tillægsprotokollen, der blev undertegnet den 23. november 1970 i Bruxelles og indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19. december 1972, skal fortolkes således, at den kan påberåbes af en tyrkisk statsborger, hvis opholdstilladelse i en medlemsstat er udstedt på betingelse af, at han ikke udøver nogen form for virksomhed eller erhverv, og som ikke desto mindre påbegynder virksomhed som selvstændig erhvervsdrivende i strid med denne betingelse og derefter ansøger de nationale myndigheder om yderligere opholdstilladelse på grundlag af den forretning, han i mellemtiden har oprettet.

(1) EUT C 179 af 3.7.2010.
DA Den Europæiske Unions Tidende C 269/17

Domstolens dom (Syvende Afdeling) af 14. juli 2011 — État belge mod Pierre Henfling, Raphaël Davin og Koenraad Tanghe, som kuratorer i konkursboet efter Tiercé Franco-Belge SA (anmodning om præjudiciel afgørelse fra Cour d'appel de Mons (Belgien))

(Sag C-464/10) (1)

(Beskatning - sjette momsdirektiv - artikel 6, stk. 4 - fritagelse - artikel 13, punkt B, litra f) - hasardspil - tjenesteydelser leveret af en kommissionær (spilforhandler), der handler i eget navn, men for regning af en kommittent, der driver væddemålsvirksomhed)

2011/C 269/29

Processprog: fransk

Den forelæggende ret

Cour d'appel de Mons

Parter i hovedsagen

Sagsøger: État belge

Sagsøgte: Pierre Henfling, Raphaël Davin og Koenraad Tanghe, som kuratorer i konkursboet efter Tiercé Franco-Belge SA

Sagens genstand

Anmodning om præjudiciel afgørelse — Cour d’appel de Mons — fortolkning af artikel 6, stk. 4, og artikel 13, punkt B, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelse for afgift på tjenesteydelser leveret af en kommissionær, der handler i eget navn, men for en kommittents regning, når kommittenten arrangerer væddemål og spil som omhandlet i direktivet

Konklusion

Artikel 6, stk. 4, og artikel 13, punkt B, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at såfremt en erhvervsdrivende i eget navn, men for regning af en virksomhed, der udøver væddemålsvirksomhed, optræder som formidler ved modtagelse af væddemål, der er omfattet af den i direktivets artikel 13, punkt B, litra f), foreskrevne fritagelse for merværdiafgift, anses nævnte virksomhed i medfør af direktivets artikel 6, stk. 4, for til den erhvervsdrivende at levere en tjenesteydelse vedrørende væddemål, der er omfattet af denne fritagelse.

(1) EUT C 346 af 18.12.2010.
DA Den Europæiske Unions Tidende C 269/17

Domstolens dom (Fjerde Afdeling) af 7. juli 2011 — Ministerul Justiției și Libertăților Cetățenești mod Ștefan Agafiței m.fl. (anmodning om præjudiciel afgørelse fra Curtea de Apel Bacău — Rumænien)

(Sag C-310/10) (1)

(Lønrettigheder for dommere eller anklagere - forskelsbehandling på baggrund af tilhørsforhold til en faggruppe eller arbejdssted - betingelser for skadeserstatning - direktiv 2000/43/EF og 2000/43/EF - uanvendelige - afvisning af anmodningen om præjudiciel afgørelse)

2011/C 269/27

Processprog: rumænsk

Den forelæggende ret

Curtea de Apel Bacău

Parter i hovedsagen

Sagsøger: Ministerul Justiției și Libertăților Cetățenești

Sagsøgte: Ștefan Agafiței, Raluca Apetroaei, Marcel Bărbieru, Sorin Budeanu, Luminița Chiagă, Mihaela Crăciun, Sorin-Vasile Curpăn, Mihaela Dabija, Mia-Cristina Damian, Sorina Danalache, Oana-Alina Dogaru, Geanina Dorneanu, Adina-Cătălina Galavan, Gabriel Grancea, Mădălina Radu (Hobjilă), Nicolae Cătălin Iacobuț, Roxana Lăcătușu, Sergiu Lupașcu, Smaranda Maftei, Silvia Mărmureanu, Maria Oborocianu, Simona Panfil, Oana-Georgeta Pânzaru, Laurențiu Păduraru, Elena Pîrjol-Năstase, Ioana Pocovnicu, Alina Pușcașu, Cezar Ștefănescu, Roxana Ștefănescu, Ciprian Țimiraș og Cristina Vintilă

Sagens genstand

Anmodning om præjudiciel afgørelse — Curtea de Apel Bacău — fortolkning af artikel 15 i Rådets direktiv 2000/43/EF af 29. juni 2000 om gennemførelse af princippet om ligebehandling af alle uanset race eller etnisk oprindelse (EFT L 180, s. 22) — fortolkning af artikel 17 i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16) — nationale bestemmelser, der indebærer forskelsbehandling med hensyn til dommeres ret til vederlag, der er begrundet i de specialiserede opgaver, der udføres af anklagerne ved D.N.A. (politiets anti-korruptionsenhed) og ved D.I.I.C.O.T. (politiets enhed til bekæmpelse af organiseret kriminalitet og terrorisme) — eventuel forskelsbehandling i mangel af objektive kriterier for besiddelse af højere kvalifikationer — nationale gennemførelsesbestemmelser, der er erklæret forfatningsstridige, for så vidt som de giver de nationale retsinstanser adgang til at ophæve retsakter, der anses for at medføre forskelsbehandling, og til ved dom at tillægge de pågældende lønkrav, der ikke er hjemmel for i lovgivningen

Konklusion

Anmodningen om præjudiciel afgørelse indgivet af Curtea de Apel Bacău (Rumænien) afvises.

(1) EUT C 234 af 28.8.2010.
DA Den Europæiske Unions Tidende C 269/10

Domstolens dom (Fjerde Afdeling) af 21. juli 2011 — Etimine SA mod Secretary of State for Work and Pensions (anmodning om præjudiciel afgørelse fra High Court of Justice (England & Wales), Queen’s Bench Division (Administrative Court) — Det Forenede Kongerige)

(Sag C-15/10) (1)

(Miljø og beskyttelse af menneskers sundhed - direktiv 67/548/EØF - forordning (EF) nr. 1272/2008 - boratforbindelser - klassificering som reproduktionstoksisk i kategori 2 - direktiv 2008/58/EF og forordning (EF) nr. 790/2009 - tilpasning af disse klassificeringer til den tekniske og videnskabelige udvikling - gyldighed - metoder til vurdering af stoffers iboende egenskaber - åbenbart urigtigt skøn - hjemmel - begrundelsespligt - proportionalitetsprincippet)

2011/C 269/15

Processprog: engelsk

Den forelæggende ret

High Court of Justice (England & Wales), Queen’s Bench Division (Administrative Court)

Parter i hovedsagen

Sagsøger: Etimine SA

Sagsøgt: Secretary of State for Work and Pensions

Procesdeltager: Borax Europe Ltd

Sagens genstand

Anmodning om præjudiciel afgørelse — High Court of Justice (England & Wales), Queen’s Bench Division (Administrative Court) — gyldigheden, for så vidt angår klassificeringen af borater som reproduktionstoksiske stoffer, af Kommissionens direktiv 2008/58/EF af 21. august 2008 om ændring med henblik på den 30. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (EFT 1967, s. 211) og af Kommissionens forordning (EF) nr. 790/2009 af 10. august 2009 om ændring, med henblik på tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 235, s. 1) — urigtig vurdering af eksistensen af en risiko ved normal håndtering og brug af stoffet, som krævet ved bilag VI til direktiv 67/548/EØF

Konklusion

Gennemgangen af de præjudicielle spørgsmål har intet frembragt, der kan rejse tvivl om gyldigheden af dels Kommissionens direktiv 2008/58/EF af 21. august 2008 om ændring med henblik på den 30. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer, dels Kommissionens forordning (EF) nr. 790/2009 af 10. august 2009 om ændring, med henblik på tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger, for så vidt som dette direktiv og denne forordning har klassificeret de i hovedsagen omhandlede boratforbindelser som reproduktionstoksiske i kategori 2.

(1) EUT C 63 af 13.3.2010.